Іван Юр’евіч Мяшчэрын

Іван Юр’евіч Мяшчэрын (; каля 1588 — ) — вайсковы дзеяч Рэчы Паспалітай, удзельнік войнаў з Маскоўскай дзяржавай у першай палове XVII стагоддзя.

 Біяграфія 
Паходзіў з сям’і царскага двараніна.

У час вайны Рэчы Паспалітай з Расіяй 1609—1618 гадоў на чале атрада добраахвотнікаў дзейнічаў ад імя каралевіча Уладзіслава, абвешчанага маскоўскім царом. У 1610—1612 гадах заняў Таропец, Невель, Себеж, Красны, таксама спрабаваў авалодаць Белым.

У 1613 годзе атрымаў ад караля Жыгімонта III у кіраванне Невель і трымаў яго да 1623 года. Пасля заканчэння ваенных дзеянняў Жыгімонт III надаў яму вёскі Стралкі і Міцянава на Смаленшчыне.

У Маскоўскай дзяржаве Мяшчэрын лічыўся здраднікам; царскі ўрад пратэставаў супраць яго валодання Невелем.

Падчас вайны 1632—1634 гадоў намагаўся перацягнуць на бок Рэчы Паспалітай царскага ваяводу Арцёмія Ізмайлава. Як узнагароду за ўдзел у кампаніі атрымаў у 1634 годзе маёнтак Лапаткіна на Смаленшчыне.

У 1646 годзе, падчас падрыхтоўкі да вайны з Турцыяй, атрымаў каралеўскі прыпаведны ліст на вярбоўку 400 данскіх казакоў.

Быў пакаёвым каралеўскім дваранінам; з 1639 года займаў пасаду чашніка смаленскага. Пасля яго смерці пасаду атрымаў сын — Я. Мяшчэрын.

 Крыніцы 

 Спасылкі 


Катэгорыя:Ваенныя дзеячы XVII стагоддзя
Катэгорыя:Удзельнікі вайны Рэчы Паспалітай з Маскоўскай дзяржавай 1609—1618 гадоў
Катэгорыя:Удзельнікі Смаленскай вайны
Катэгорыя:Смаленская шляхта
Катэгорыя:Ваенныя Рэчы Паспалітай
Катэгорыя:Чашнікі смаленскія
Катэгорыя:Старосты невельскія